VS001539
Datum: 1995-09-15T02:00:00.000+02:00
datum_sodbe_i_stopnje: 2002-12-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 6.000.000,00 SIT
opombe: II Ips 166/2005. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Prodajalka.

## Škodni dogodek

Poškodba je posledica kompartment sindroma po operaciji (moteno delovanje organov ali tkiv, ki je posledica zmanjšanega dotoka krvi zaradi povišanega tlaka znotraj kompartmenta).

## Poškodba

Okvara mečničnega živca na desni nogi, ki je posledica kompartment sindroma po operaciji.

## Telesne bolečine

1.500.000,00 SIT Oškodovanka je trpela trajne hude telesne bolečine 10 dni, srednje hude bolečine 3 mesece in lahke telesne bolečine 3 mesece. Občasne bolečine so ji ostale trajno in se pojavljajo ob spremembah vremena ali bolj napornem stoječem delu.

#### Hospitalizacija

11-dnevna hospitalizacija, dve operaciji.

#### Nevšečnosti med zdravljenjem

Hoja z berglami 6 tednov, dvakratno pregledovanje elektrostatusa, snemanje EMG, 65-kratna elektrostimulacija muskulature do rekonstruktivnega posega in po njem še 40-krat ter intenzivno zdravljenje do 18.6.1996.

## Strah

200.000,00 SIT Pred obema operacijskima posegoma je oškodovanka prestajala velik strah v trajanju skupno 4 dni. Nato pa je bila celo leto, kolikor je trajalo aktivno kontinuirano zdravljenje, močno zaskrbljena za izid zdravljenja, saj je bila zaradi utrpele poškodbe ogrožena njena poklicna sposobnost. Tudi po končanem zdravljenju je ostala zaskrbljena, saj zdravniki, tudi po zadnji kontroli 18.6.1996, bistvenega izboljšanja njenega zdravstvenega stanja niso pričakovali.

## Zmanjšanje življenjske aktivnosti

3.000.000,00 SIT Po rekonstrukciji mišične ovojnice je v posledici stisnjenega živca pri oškodovanki prišlo do splahnenja muskulature. Obseg mišic desne meče je za 2 cm manjši od leve. Oškodovanka ne more iztegniti stopala, saj je maksimalna ekstenzija omejena na 20 stopinj plantarne fleksije. Druga funkcionalna posledica je ekstenzorna kontrukcija palca v I. MP sklepu. V posledici opisanega je pri oškodovanki nastopila velika omejitev gibljivosti desnega gležnja. Zaradi tega je njena hoja izrazito petelinja, šepajoča. Že pri običajni hoji mora paziti, da se ne spodtakne. Oškodovanka ni več sposobna hitrega gibanja, športnega udejstvovanja. Opustila je smučanje, tek na daljše razdalje, ples. Zmanjšane so tudi njene delovne zmožnosti. Njene splošne življenjske aktivnosti so zmanjšane za več kot 25%, v času med obema operacijama pa so bile zmanjšane za 30%. V tistem času sploh ni bila sposobna za delo prodajalke.

## Skaženost

1.300.000,00 SIT V posledici utrpele poškodbe je prišlo do očitnih sprememb zunanjosti na oškodovankini desni nogi in sicer ji je ostala 16 cm dolga pooperativna brazgotina v srednji tretjini desne goleni spredaj, 3 cm dolga pooperativna brazgotina na hrbtišču stopala nad prvo stopalnico, mrtvo upognjeno stopalo navzdol in očitna petelinja hoja, ki jo oškodovanka prikrije le ko nosi visoke pete. Oškodovanka, kot mlada ženska, zaradi opisanih sprememb svoje zunanjosti, duševno trpi zlasti poleti ob razgaljeni okončini.

---

ZOR člen 200, 203